 பொழிப்புரை வலியென்பதும் வன்மையென்பதும் வன்கணமென்பதும் பரிசமென்பதும் வல்லெழுத்தின் பெயர்களாம். 32. மெல்லெழுத் தாவன ஙஞண நமன. (௩௨) மெல் எழுத்து ஆவன ங ஞ ண ந ம ன.  பவாநந்தர் உரை இஃது மெல்லெழுத்துக்களிவை யென்பது உணர்த்துகின்றது.   பதவுரை மெல் எழுத்து ஆவன = மெல்லெழுத்துக்களாவன, ங ஞ ண ந ம ன = ங் ஞ் ண் ந் ம் ன் என்னும் இவ்வாறுமாம்.  பொழிப்புரை மெல்லெழுத்துக்களாவன, ங் ஞ் ண் ந் ம் ன் என்னும் இவ்வாறுமாம்.  மெல்லெழுத்து - மென்மையாய் ஒலிக்கும் எழுத்து. 33. மெலிமென்மை மென்கண மெல்லினப் பெயரே. (௩௩)  மெலி மென்மை மென் கணம் மெல் இனம் பெயர் ஏ.